ນັກສຶກສາແພດ 25 ຄົນ ສຳເລັດການສຶກສາ ແພດບ້ານ
ຂປລ. ນັກສຶກສາໂຮງຮຽນສາທາລະນະສຸກ ແຂວງຄຳມ່ວນ ຈຳນວນ 25 ຄົນ, ຍິງ 16 ຄົນ ສຳລັດການຈັດຕັ້ງປະຕິບັດ ການຮຽນ-ການສອນ ຫລັກສູດປະກາສະນີຍະບັດວິຊາຊີບຂັ້ນ 1 ສາຂາແພດບ້ານ ໂດຍໄດ້ຈັດພິທີມອບ-ຮັບໃບປະກາສະນີຍະບັດ ໃນວັນທີ 1 ສິງຫາ 2017 ເຊິ່ງມອບໂດຍທ່ານ ພາສຸກ ຄຳມະນີທອງ ຮອງຫົວໜ້າພະແນກ ສາທາລະນະສຸກ ແຂວງຄຳມ່ວນ.
ການຈັດຕັ້ງປະຕິບັດ ການຮຽນ-ການສອນ ຫລັກສູດປະກາສະນິຍະບັດ ວິຊາຊີບຂັ້ນ 1 ສາຂາແພດບ້ານ ແມ່ນໃຊ້ເວລາໃນການຮຽນ-ການສອນ 6 ເດືອນ, ແບ່ງອອກເປັນສອງພາກ ຮຽນ, ປະກອບມີ 16 ໜ່ວຍກິດ ໃນນັ້ນມີພາກປະຕິບັດ 8 ໜ່ວຍກິດ ເທົ່າກັບ 384 ຊົ່ວໂມງ ແລະ ພາກທິດສະດີ 8 ໜ່ວຍກິດ ເທົ່າກັບ 160 ຊົ່ວໂມງ. ຜ່ານການຈັດຕັ້ງປະຕິບັດ ການຮຽນ-ການສອນ ສຳເລັດທັງພາກທິດສະດີ ແລະ ໄດ້ລົງພາກປະຕິບັດຕົວຈິງຢູ່ໂຮງໝໍ ແລະ ໄດ້ມີການສອບເສັງ ເອົາປະກາສະນີຍະບັດ. ຜ່ານການສອບເສັງເຫັນວ່າ ນັກສຶກສາຈໍານວນດັ່ງກ່າວ ແມ່ນເສັງຜ່ານໝົດທຸກວິຊາ.
ເນື້ອໃນ: ຂປລ